

**Okresné kolo 27. ročníka súťaže v prednese slovenskej povesti**

**Šaliansky Maťko J. C. Hronského**

Z dôvodu nestálej epidemiologickej situácie a obmedzení pri organizovaní podujatí súťažné kolo sa uskutoční on-line formou - na základe videonahrávok súťažných prednesov. Termín ukončenia školských kôl je z termínu do 23.12. 2021 posunutý. Termín prihlásenia postupujúcich víťazov do okresného kola súťaže, spolu so zaslaním súťažných videonahrávok je do

**11. februára 2022**

Hodnotenie videonahrávok odbornou porotou sa uskutoční do

**23. februára 2022**

**Propozície**

Organizátor: **Centrum voľného času Domino Zvolen**

Bela IV. č.1567/6 (Farkaška) Zvolen

Víťazov prvých miest v troch kategóriách školských kôl postupovej súťaže nahlasujte

do **11. februára 2022** spolu so zaslaním súťažnej videonahrávky na e-mail adresu: **skarupova.dominozv@gmail.com** **.**

**Uveďte meno a priezvisko súťažiaceho žiaka, kategóriu, názov a adresu školy, názov slovenskej povesti, autora.**

**Videonahrávky súťažných prednesov**

Pripravili sme návod, ako postupovať pri tvorbe videozáznamu prednesu a čo ďalej.

Poprosíme pedagógov/rodičov prednášajúcich prihlásených do okresného kola o nasledovný postup:

1. Recitátori/recitátorky natočia recitačné video. (Upozorňujeme, že je nutné dodržať časový limit na prednes daný pre každú kategóriu!)

2. Názov videa bude niesť meno recitátora (napr. Jozef Mrkvička.mp4)

3. Recitačné video zaveste na googledisk do kolónky podľa kategórie. Prístupový link do googledisku je: https://drive.google.com/drive/folders/1aPGzo2XnWuyBKBZ85tgo1ZUqXP7tMuqj?usp=sharing

4. V prípade, že nemáte možnosť zavesiť na googledisk, recitačné video pošlite emailom cez https://uschovna.zoznam.sk/posielanie-suborov na adresu: skarupova.dominozv@gmail.com, **najneskôr do 11. 2. 2022**

5. Následne videonahrávky bude hodnotiť porota, ktorá ich odborne posúdi a určí víťazov v jednotlivých kategóriách.

6. Vyhodnotenie súťaže prebehne do 28. 2. 2022. Výsledky budú uverejnené na stránke Centra voľného času Domino Zvolen, na podstránke Olympiády a súťaže, Šaliansky Maťko.

**Podmienky súťaže**

Súťaže v prednese slovenskej povesti od ľubovoľného autora sa môžu zúčastniť žiaci 2. – 7. ročníka ZŠ, ako aj žiaci reálnych gymnázií (tried prima, sekunda) v troch kategóriách:

**I. kategória** žiaci 2. – 3. ročníka ZŠ

**II. kategória** žiaci 4. - 5. ročníka ZŠ

**III. kategória** žiaci 6. – 7. ročníka ZŠ

Každý žiak súťaží s jednou slovenskou povesťou v rozsahu najviac 6 minút, napísanú povesť odovzdá pred vlastnou súťažou porote.

Víťazi každej kategórie v školských kolách postupujú do okresného kola, víťazi okresného kola postupujú do krajského kola a víťazi  krajského kola, z každej kategórie, postupujú do celonárodného kola.

Celoslovenské kolo súťaže Šaliansky Maťko J. C. Hronského sa bude konať v Šali podľa danej situácie a prijatých opatrení v mesiaci apríl, resp. máj 2022. Termín jeho konania bude včas oznámený.

**Kontakt na organizátora okresného kola:**

Mgr. Zuzana Škařupová / skarupova.dominozv@gmail.com / tel. kontakt: +421 908 769 514